  Майя Бывальцева Удмурт кылын коми сямен «Мафия» шудон ортчиз Ижкарын 21-тӥ тулыспалэ. Элькунысь удмурт егитъёслэн «Шунды» огазеяськонзы Анай кыллэсь калыккуспо нуналзэ сыӵе аспӧртэмлыко пусйыны ӧтиз студентъёсты но ужась егитъёсты. Со сярысь ивортэ «Удмуртия» агентстволэн корреспондентэз. «Ми малпамы мукет финн-угор калыкъёсын эшъяськыны, мукет кылъёсын тодматскыны. Луиз туж умой — милям коми эшъёсмы таты учыразы, вуизы… Озьы пӧрмиз, коми кыл милемлы тужгес но матын. Со луиз туж тунсыко амал Анай кыллэсь нуналзэ пусйыны», — вераз «Шунды» огазеяськонлэн кивалтӥсез Алина Чернова. Ужрадэ лыктэмъёсты коми кыллэн аспӧртэмлыкъёсыныз вакчияк тодматӥз, легендаос вераз Ижкаре Коми элькунысь вуэм Виктория Габова. Али со Удмуртиысь Кузёбай Герд нимо йӧскалык музейын методист луыса ужа, озьы ик удмурт кылэз дышетыны тырше. Шудон понна егитъёслы кӧня ке выль кылъёсты дышетоно луиз. Мафиез комиос вогул нимазы. Малы - тододы видеовозьматонысь. Нош таосыз коми кылъёс: сиктсаяз — гуртын улӥсьёс кыйсьысь — пӧйшурась мича ёма — чебер кышномурт тшыкӧдчысь — ведӥн веськӧдчысь — эмъясь Удмурт кылын коми сямен «Мафия» шудон ортчиз Ижкарын Одӥг люакаськемен егитъёс куинь шудон ортчытӥзы. Кыказ вормизы гуртын улӥсьёс, одӥгаз — вогулъёс. Тегъёс: Мерлык Лулчеберет Ижкар егитъёс Удмуртия удмурткыл Шунды йӧслыкъёс  